ARTS AANGEVAL IN KYALITSHA
Onderwerp: ARTS AANGEVAL IN KYALITSHA Mon May 24, 2010 10:44 pm
DAN VRA HULLE NOG HOEKOM ONS PROFFESSIONELE MENSE UIT DIE LAND VLUG OM HULLE HEIL OP ANDER PLEKKE TE GAAN SOEK. DIE BLEDDIE LAND IS EEN GROOT MOORDENAARSNES!
Jong arts oorleef stekery in Khayelitsha
Kaapstad. - Met 'n gapende en erg bloeiende steekwond in sy nek vlakby sy nek- en hartare het 'n jong tandarts van Kaapstad skreeuend om hulp voor 'n hospitaal in Khayelitsha van 'n besete swart aanvaller probeer wegkom.
Dr. Donovan Hopkins (26), wat by die hospitaal in Site B van die woonbuurt sy gemeenskapsjaardiens doen, het uiteindelik daarin geslaag om by die trauma-afdeling van die hospitaal in te hardloop. Buiten die keelwond het hy vier diep steekwonde aan sy arms gehad soos hy vir sy gesig gekeer het.
Hy is nou baie ontsteld omdat 'n swart gewapende man die hospitaalterrein, ondanks (ongewapende) veiligheidswagte kon binnekom. "Hoe gaan die regering die veiligheid van my en my kollegas verseker sodat ons die werk kan doen waarvoor ons daar is?"
Hy is die skoonseun van mnr. André Loubser, hoofaanklaer van die Pietermaritzburg-distrik wat vroeër vanjaar aan 'n hartaanval dood is net drie dae nadat adv. Menzi Simelane, nasionale vervolger, hom beveel het om weer as gewone aanklaer in die howe te gaan werk.
Hopkins het gister uit sy hospitaalbed in die kliniek in Kaapstad waar hy verpleeg word, gesê die steekwond aan sy keel is 7?cm diep. Volgens dokters is dit millimeters by sy nekslagaar en die are na sy hart verby.
"Ek het tee gaan drink en langs die hospitaal gestap. Toe ek by die agterste deur van die trauma-afdeling kom, het 'n man skielik op my rug gespring. Ek het geval en opgespring. Met dié het hy 'n dubbellemmes uitgeruk. Hy het op my afgestorm en my in die nek gesteek.
"Ek het met spuitende bloedwond en al weggehardloop en om hulp geskreeu. Die man het my agternagesit en teen 'n heining vasgekeer. Hy wou my in die gesig steek. Ek het met my arms gekeer en vier diep snye aan my arms opgedoen.
"Ek het weer begin hardloop en by die traumasaal ingekom. Toe het die hospitaal se veiligheidsmense die eerste keer opgedaag.
"Ek het vinnig baie bloed verloor en is na die kliniek oorgeplaas.
"Daar is ek teater toe gevat en tydens 'n noodoperasie is die twee diepste wonde wat nie wou ophou bloei nie, oopgesny en van binne geheg."
Hy sê die aanvaller het geen woord gepraat tydens die aanval nie. Die aanvaller word nou in die psigiatriese afdeling van die Tygerberg-hospitaal aangehou.
Hopkins is vier maande gelede getroud. "Ek is nou oukei, net seer, lomp en styf. Ek dink die skok kom nou eers," het hy gister gesê.